CELEX: 32013R0201
Language: sl
Date: 2013-03-08 00:00:00
Title: Izvedbena uredba Komisije (EU) št. 201/2013 z dne 8. marca 2013 o spremembi izvedbenih uredb (EU) št. 788/2011 in (EU) št. 540/2011 glede razširitve uporab, za katere je odobrena aktivna snov fluazifop-P  Besedilo velja za EGP

9.3.2013   
            
            
               SL
            
            
               Uradni list Evropske unije
            
            
               L 67/6
            
         IZVEDBENA UREDBA KOMISIJE (EU) št. 201/2013
   z dne 8. marca 2013
   o spremembi izvedbenih uredb (EU) št. 788/2011 in (EU) št. 540/2011 glede razširitve uporab, za katere je odobrena aktivna snov fluazifop-P
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov fluazifop-P je bila odobrena z Izvedbeno uredbo Komisije (EU) št. 788/2011 z dne 5. avgusta 2011 o odobritvi aktivne snovi fluazifop-P v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter spremembi Priloge k Izvedbeni uredbi Komisije (EU) št. 540/2011 in Priloge k Odločbi Komisije 2008/934/ES (2). Odobritev je vključevala posebno določbo „Registrira se lahko samo kot herbicid za sadovnjake (osnovna uporaba) z eno uporabo letno“.
            
         
               (2)
            
            
               Podjetje Syngenta Crop Protection AG, na katerega zahtevo je bil fluazifop-P odobren, je 29. junija 2011 vložilo zahtevek za spremembo pogojev za odobritev aktivne snovi fluazifop-P, da bi se registrirala njena neomejena uporaba kot herbicida. Temu zahtevku so bili priloženi podatki, ki se nanašajo na zahtevano razširitev uporab. Zahtevek je bil vložen pri Franciji, ki je bila z Uredbo Komisije (ES) št. 1490/2002 (3) imenovana za državo članico poročevalko.
            
         
               (3)
            
            
               Francija je ocenila podatke, ki jih je predložil vlagatelj, in pripravila dodatek k osnutku poročila o oceni. Ta dodatek je 2. aprila 2012 predložila Komisiji, izvod pa tudi Evropski agenciji za varnost hrane (v nadaljnjem besedilu: Agencija).
            
         
               (4)
            
            
               Agencija je dodatek razposlala vlagatelju in državam članicam, razen državi članici poročevalki, ter ga dala na voljo javnosti, s čimer je začel teči 60-dnevni rok za predložitev pisnih pripomb.
            
         
               (5)
            
            
               Agencija je organizirala strokovno posvetovanje glede toksičnosti za sesalce.
            
         
               (6)
            
            
               Agencija je 18. oktobra 2012 ob upoštevanju dodatka k osnutku poročila o oceni sprejela sklep o fluazifopu-P (4) v zvezi z njegovo neomejeno uporabo kot herbicida. Ta sklep je sporočila vlagatelju, državam članicam in Komisiji ter ga dala na voljo javnosti. Države članice in Komisija so osnutek poročila o oceni, dodatek in sklep Agencije pregledale v Stalnem odboru za prehranjevalno verigo in zdravje živali ter končno različico pripravile 1. februarja 2013 v obliki poročila Komisije o pregledu fluazifopa-P. Vlagatelju je bilo omogočeno, da predloži pripombe na poročilo o pregledu.
            
         
               (7)
            
            
               Iz podatkov, ki jih je predložil vlagatelj, je bilo razvidno, da registracija neomejene uporabe kot herbicida ne pomeni nobenih tveganj poleg tistih, ki so že upoštevana v Izvedbeni uredbi (EU) št. 788/2011 in v poročilu Komisije o pregledu, na katerem temelji navedena izvedbena uredba.
            
         
               (8)
            
            
               Na podlagi poročila o pregledu, različice z dne 1. februarja 2013, in sklepa Agencije, sprejetega 18. oktobra 2012, je primerno razširiti odobritev na neomejeno uporabo fluazifopa-P kot herbicida.
            
         
               (9)
            
            
               Države članice bi morale biti pozorne zlasti na varnost potrošnikov glede prisotnosti metabolitne spojine X (5) v podtalnici, da se upoštevajo preostale negotovosti pri izračunu njegove razpolovne dobe razgradnje.
            
         
               (10)
            
            
               Izvedbeno uredbo (EU) št. 788/2011 in Izvedbeno uredbo Komisije (EU) št. 540/2011 (6) bi bilo zato treba ustrezno spremeniti.
            
         
               (11)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 788/2011
   Priloga I k Izvedbeni uredbi (EU) št. 788/2011 se spremeni v skladu s Prilogo I k tej uredbi.
   Člen 2
   Sprememba Izvedbene uredbe (EU) št. 540/2011
   Priloga k Izvedbeni uredbi (EU) št. 540/2011 se spremeni v skladu s Prilogo II k tej uredbi.
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 203, 6.8.2011, str. 21.
   
      (3)  UL L 224, 21.8.2002, str. 23.
   
      (4)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo fluazifop-P. EFSA Journal 2012; 10(11):2945. [18 str.] doi:10.2903/j.efsa.2012.2945. Na voljo na spletu: www.efsa.europa.eu/efsajournal.
   
      (5)  5-(trifluorometil)-2(1H)-piridinon.
   
      (6)  UL L 153, 11.6.2011, str. 1.
   
      PRILOGA I
      Stolpec „Posebne določbe“ v Prilogi I k Izvedbeni uredbi (EU) št. 788/2011 se nadomesti z naslednjim:
      
         „DEL A
         Registrira se lahko samo kot herbicid.
         DEL B
         Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu fluazifopa-P in zlasti dodatkov I in II k poročilu, ki ga je Stalni odbor za prehranjevalno verigo in zdravje živali pripravil 1. februarja 2013.
         V tej celoviti oceni so države članice:
         
                     —
                  
                  
                     zlasti pozorne na varnost potrošnikov glede prisotnosti metabolitne spojine X (1) v podtalnici,
                  
               
                     —
                  
                  
                     zlasti pozorne na varnost izvajalcev in zagotovijo, da je v pogojih uporabe po potrebi predpisana uporaba ustrezne osebne zaščitne opreme,
                  
               
                     —
                  
                  
                     zlasti pozorne na zaščito površinskih voda in podtalnice na občutljivih območjih,
                  
               
                     —
                  
                  
                     zlasti pozorne na tveganje za neciljne rastline.
                  
               Pogoji uporabe po potrebi vključujejo ukrepe za zmanjšanje tveganja.
         Vlagatelj predloži potrditvene informacije o:
         
                     1.
                  
                  
                     specifikaciji tehničnega materiala v tržni proizvodnji, vključno z informacijami o relevantnosti nečistoče R154719;
                  
               
                     2.
                  
                  
                     enakovrednosti specifikacij tehničnega materiala v tržni proizvodnji in specifikacij testne snovi, uporabljene v študijah toksičnosti;
                  
               
                     3.
                  
                  
                     morebitnem dolgoročnem tveganju za rastlinojede sesalce;
                  
               
                     4.
                  
                  
                     končnem stanju in obnašanju metabolitnih spojin X (1) in IV (2) v okolju;
                  
               
                     5.
                  
                  
                     morebitnem tveganju za ribe in vodne nevretenčarje zaradi metabolitne spojine IV (2).
                  
               Vlagatelj Komisiji, državam članicam in Agenciji predloži informacije iz točk 1 in 2 do 30. junija 2012, informacije iz točk 3, 4 in 5 pa do 31. decembra 2013.
      
      
         (1)  5-(trifluorometil)-2(1H)-piridinon.
      
         (2)  4-{[5-(trifluorometil)-2-piridinil]oksi}fenol.
   
   
      PRILOGA II
      Stolpec „Posebne določbe“ za fluazifop-P v vrstici 15, dela B Priloge k Izvedbeni uredbi (EU) št. 540/2011 se nadomesti z naslednjim:
      
         „DEL A
         Registrira se lahko samo kot herbicid.
         DEL B
         Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu fluazifopa-P in zlasti dodatkov I in II k poročilu, ki ga je Stalni odbor za prehranjevalno verigo in zdravje živali pripravil 1. februarja 2013.
         V tej celoviti oceni so države članice:
         
                     —
                  
                  
                     zlasti pozorne na varnost potrošnikov glede prisotnosti metabolitne spojine X (1) v podtalnici,
                  
               
                     —
                  
                  
                     zlasti pozorne na varnost izvajalcev in zagotovijo, da je v pogojih uporabe po potrebi predpisana uporaba ustrezne osebne zaščitne opreme,
                  
               
                     —
                  
                  
                     zlasti pozorne na zaščito površinskih voda in podtalnice na občutljivih območjih,
                  
               
                     —
                  
                  
                     zlasti pozorne na tveganje za neciljne rastline.
                  
               Pogoji uporabe po potrebi vključujejo ukrepe za zmanjšanje tveganja.
         Vlagatelj predloži potrditvene informacije o:
         
                     1.
                  
                  
                     specifikaciji tehničnega materiala v tržni proizvodnji, vključno z informacijami o relevantnosti nečistoče R154719;
                  
               
                     2.
                  
                  
                     enakovrednosti specifikacij tehničnega materiala v tržni proizvodnji in specifikacij testne snovi, uporabljene v študijah toksičnosti;
                  
               
                     3.
                  
                  
                     morebitnem dolgoročnem tveganju za rastlinojede sesalce;
                  
               
                     4.
                  
                  
                     končnem stanju in obnašanju metabolitnih spojin X (1) in IV (2) v okolju;
                  
               
                     5.
                  
                  
                     morebitnem tveganju za ribe in vodne nevretenčarje zaradi metabolitne spojine IV (2).
                  
               Vlagatelj Komisiji, državam članicam in Agenciji predloži informacije iz točk 1 in 2 do 30. junija 2012, informacije iz točk 3, 4 in 5 pa do 31. decembra 2013.
      
      
         (1)  5-(trifluorometil)-2(1H)-piridinon.
      
         (2)  4-{[5-(trifluorometil)-2-piridinil]oksi}fenol.